
Innvilget søknad om betinget skadefellingstillatelse på jerv og gaupe i Transfarelv/Altnesområdet - Alta kommune
Vi viser til Deres søknad om felling datert 02.02.06, på vegne av Transfarelvdalen beitelag og Buljo-siida i reinbeitedistrikt 23.
Vedtak
Med hjemmel i viltloven § 12, jf. forskrift 18. mars 2005 nr. 242 om forvaltning av rovvilt (rovviltforskriften) § 13, jf. §§ 1 og 3, innvilger fylkesmannen Deres søknad om fellingstillatelse på en – 1 -  jerv og en – 1 - gaupe i perioden 02.02.06 – 15.02.06.
Regional rovviltnemnd for region 8 (Troms og Finnmark fylker) fattet 16.06.05 vedtak om betinget fellingstillatelse på fire jerv i region 8, og Direktoratet for naturforvaltning fattet 10.06.05 vedtak om betinget skadefelling på en gaupe i region 8. Fylkesmannen i Finnmark er gjennom disse vedtakene gitt myndighet til å innvilge eller iverksette betingete skadefellinger ved behov.

Begrunnelse for vedtaket
Skadefellingstillatelsene iverksettes for å forebygge tap av tamrein og sau. Transfarelv/ Altnesområdet er et viktig beiteområde for både rein og sau, og benyttes av flere reinbeitedistrikt og sauebesetninger. Både reindriften og sauenæringen har opplevd betydelige tap, og det er dokumentert skader både på sau og rein forvoldt av begge arter. Tapene av både sau og rein har økt for hvert år de tre siste årene.

Fylkesmannen gir støtte til ekstra vakthold i kalvingsperioden for reindriften, og til tidlig sanking av sau om høsten. Dette begrenser tapene noe, men vi anser det som nødvendig å felle en jerv og en gaupe for å begrense tapene ytterligere. En reduksjon av jervebestanden er i tråd med rovviltforskriftens bestemmelse om at det skal være tre årlige ynglinger i Finnmark. Våren 2005 ble det registrert ti jerveynglinger i fylket. 

Vedtaket kan påklages til Direktoratet for naturforvaltning innen 3 uker, jf. Forvaltningsloven §§ 28 og 29. En eventuell klage skal fremsettes for Fylkesmannen, jf. Forvaltningsloven § 32.

Følgende vilkår er knyttet til iverksettelse av fellingstillatelsene:

1. Fellingstillatelsen gjelder fra og med 02.02.06 til og med 15.02.06
2. Fellingstillatelsen gjelder i følgende områder i Alta kommune:

Fra Kviby langs veien til Leirbotnvannet -  E6 til Biggas - Goasocokka – Saeinos - Sennavannet - Suohpatjavri - Stilla - veien nedover Tverrelvdalen.

3. Fellingslaget består av følgende medlemmer:
Bjørn Vidar Johnsen (fellingsleder for jervefellingen), 11/07-63

Sten Are Uglebakken (fellingsleder for gaupefellingen), 01/03-65 

       Arnulf Losvar, 18/06-60 

Odd Reidar Kvålshagen, 12/04-59

Jarl I. Roxrud, 11/04-46

Olav S. Olsen, 01/05-45

Steinar Johnsen, 22/06-70
Geir Svendsen, 09/06-62

Trond Opgård, 24/09-45

Tomas Hansen, 06/02-67

Ken Gøran Uglebakken, 26/01-73

Samtlige medlemmer må være kjent med gjeldende vilkår for fellingstillatelsen. Eventuelt nye medlemmer på fellingslaget må innmeldes til Fylkesmannens miljøvernavdeling før de kan delta i fellingen. 

4. Fylkesmannen skal holdes løpende orientert om utfallet av fellingen og skal rådføres ved viktige avgjørelser. 

5. Det stilles ikke krav om løst jegeravgift eller avlagt skyteprøve for storvilt, men deltakerne i fellingsforsøket forplikter seg til å utøve fellingen på en human og sikkerhetsmessig forsvarlig måte, jf. viltlovens § 19.

6. Krav til våpen/ammunisjon: Hagle kan benyttes ved felling av jerv og gaupe. Krav til rifleammunisjon jf. § 16 i forskrift om utøvelse av jakt og fangst (2002.03.22 nr 0313): under jakt med rifle på jerv og gaupe skal det brukes ammunisjon med ekspanderende prosjektil og anslagsenergien skal være minst 980 joule (100 kgm) målt på 100 meters avstand, E100 . 
7.    Med hjemmel i forskrift om forvaltning av rovvilt § 9, gir Fylkesmannen tillatelse til bruk    

        av snøscooter til leting etter spor og sporing av dyr det er gitt fellingstillatelse for.   

        Fellingslaget har med dette dispensasjon fra viltlovens § 21 c, som forbyr bruk av 
        motorkjøretøy til lokalisering av byttet ved jakt. Snøscooter skal ikke benyttes til  

        forfølging av vilt, eller under selve fellingen, jfr. viltlovens § 21 b og d. I sammenheng    

        med fellingen må fellingslaget selv søke kommunen om dispensasjon fra 
        motorferdselsloven, for bruk av snøscooter i det aktuelle området.    

8. Utført felling skal straks meldes til Fylkesmannens miljøvernavdeling (tlf: 78 95 03 59 / mob. 93 49 43 80) og til Fjelltjenesten i Alta (tlf. 78 49 40 73 / 78 49 40 72 / 91 62 22 83 / 91 62 22 83). Meldingen skal inneholde opplysninger om tid og sted for fellingen. Fellingsstedet skal påvises dersom Fylkesmannen ber om dette.

9. Dersom dyr såres under forsøk på felling, skal jaktlaget gjøre det de kan for å få avlivet dyret. Jaktlaget forplikter å forvisse seg om at påskutt dyr er truffet. Dersom ettersøk av eventuelt såret dyr etter første dag er uten resultat, skal lederen for fellingslaget underrette kommunen og Fylkesmannen. Medlemmene i det oppnevnte jaktlaget skal da uten godtgjørelse bistå kommunen i det videre ettersøket.

10. Felt dyr skal ivaretas og håndteres på en slik måte at skrotten ikke ødelegges eller forringes unødig. Felt dyr skal så raskt som mulig bringes til Fjelltjenesten avd. Alta. Felt dyr tilhører Viltfondet.
11. Fylkesmannen dekker dokumenterte utgifter i forbindelse med fellingen med  

      inntil kr 15 000,- for hele jaktlaget Det bes om at originale kvitteringer for utlegg  

      vedlegges. Kostgodtgjørelse er 200,- kr pr. jaktdøgn pr. jeger. Kilometergodtgjørelse er          

      3,- kr pr. km for bil og 6,10 kr pr. km for snøskuter. Dokumenterte utgifter, kost- og   

      kilometergodtgjørelse for hele jaktlaget settes opp i en samlet regning og sendes til 

      fylkesmannen når fellingsforsøket er avsluttet. 
12. Fellingsleder skal føre en fellingslogg som viser når jaktlaget har vært ute og i hvilket 

område fellingsforsøket har foregått. Loggen sendes inn sammen med regningen fra jaktlaget.

13. Fylkesmannen vurderer bestandssituasjonen og skadesituasjonen fortløpende, 

       og kan på eget initiativ oppheve denne tillatelsen. 

	Med hilsen

Bente Christiansen

fylkesmiljøvernsjef
	Paul A. Nilsen
rovviltkonsulent

